
Fig. 1. Mănăstirea Probota 


Fig. 1 a. Biserica Sf. Nicolae a mánástirii Probota 


I. ISTORIA 

"Cu vrerea Tatălui şi cu ajutorul Fiului şi cu săvârşirea Sfântului Duh. lată eu, robul 
stăpânului meu lisus Hristos, Io Petru Voievod, cu mila lui Dumnezeu Domn al Ţării Moldovei, 
fiul lui Ștefan voievod cel Bătrân, a binevoit Domnia mea, cu buna mea voie în al patrulea an al 
stăpânirii noastre împărăteşti a zidi acest hram întru numele arhiereului şi făcătorului de minuni 
Nicolae, fiind egumen kir Grigorie, în anul 7038 (1530) octombrie] 16 ”. 

Textul acestei pisanii dăltuite în piatră străjuieşte intrarea sudică în biserica închinată Sf. 
Nicolae din mănăstirea Probota. El consfinteste ridicarea unui nou lăcaş, amplasat şi pe un nou 
loc, pentru una dintre cele mai vechi mănăstiri din Moldova, consemnată documentar în 1391. 


Locul acestui prim aşezământ nu ne este cunoscut, simpla menţiune a numelui său, Sf. Nicolae 


din Poianá, indicánd clar aflarea lui in mijlocul unei páduri!. Peste câteva decenii, locul mănăstirii 
va fi schimbat, biserica de lemn fiind înlocuită de una de piatră. Nici viaţa acesteia nu va fi prea 
lungă. Un cataclism pare că a dus la prăbuşirea sa şi la reconstrucția lăcaşului pe acelaşi loc, de 
către Ştefan cel Mare. Interesul pentru Probota este legat de înhumarea mamei sale Oltea Maria 
în lăcaşul anterior, pe care unii cercetători i-l atribuie tot lui?. O nouă alunecare de teren prilejuieşte 
dărâmarea ctitoriei lui Ştefan la o dată necunoscută. În 1530, Petru Rareş decide să refacă biserica, 
dar pe un teren mai sigur: un platou aflat la cca 300m vest de ultimul amplasament. 

Ascunsă încă în pădure, retrasă faţă de orice aşezare, mănăstirea Probota a fost chemată de 
ctitorul său, Petru Rareş, fiu natural al lui Ştefan cel Mare, îndemnat de vărul său Grigorie Roşca, 
egumenul mănăstirii, care, după toate probabilitățile, continuase să funcționeze, să îndeplinească 
şi rolul de necropolă pentru noua familie domnitoare, în ciuda protestelor călugărilor de la Putna, 
care se vedeau astfel privaţi de o serie privilegii. La moartea sa, în septembrie 1546, Petru Rareş 
va fi înmormântat aici’. Tot aici vor fi înhumați fiul sáu Ştefan, Domn între 1551 şi 1552, iar apoi 
Doamna Elena, a doua soţie a lui Rareş, principesă din familia sârbă Branković, care şi-a secondat 
soţul în inițiativele artistice. 

În 1550, Doamna Elena şi trei dintre copii, fiul cel mare Iliaş, aflat în Scaun, Ştefan şi 
Constantin, ridică în jurul bisericii un puternic zid de incintă, cu turnuri de apărare în colţurile de 
sud-est şi nord-est şi cu turnul de poartă pe aceeaşi latură estică. Deasupra intrării este plasată o 
elegantă pisanie în piatră, care consemnează faptul: ,, Această mănăstire au făcut-o Io Petru 
Voievod la anul 7038 [530] şi s-au îngrădit după moartea lui de Doamna Elena şi copiii ei Io Iliaş 
Voievod şi Stefan şi Constantin, la anul 7058 [1550] septembrie 4”. Alături de biserică, incinta 
închidea, spre colţul de nord-vest, clisiarnita, multă vreme considerată Casă domnească, deşi 
înglobarea în acelaşi edificiu cu cel al clopotniţei ar fi trebuit să indice o altă destinaţie, dar şi Casa 
Domnească propriu-zisă şi edificiile mănăstireşti: trapeză, chilii, cuhnie, toate grupate în 


Jumătatea sudică a marii curți. Organizarea spaţială a fost astfel gândită încât funcțiunile strict 


! Voica Maria Puscasu, Mănăstirea Probota. Monografie istorică şi arheologică, Muzezul National al Bucovinei, 
Suceava, Editura Karl A. Romstorfer, 2014, p. 14. 

? Lia Bătrîna şi Adrian Bătrîna, O primă ctitorie şi necropolă voievodală datorată lui Stefan cel Mare: mănăstirea 
Probota, în Studii şi Cercetări de Istoria Artei. Serie Artă Plastică, 24, 1977, p. 205-230. 

3 Cronica lui Macarie, în Cronicile slavo-române din sec. XV-XVI, publicate de Ion Bogdan, ediţie revăzută şi 
completată de P.P. Panaitescu, Bucureşti, p. 103: „[Petru Voievod]...a căzut într-o boală foarte grea, om fiind, din 
care i-au venit şi Sfârşitul vieţii [....] la Suceava în anul 7054 (1546) septembrie 3. Si l-au îngropat cu cinste în locaşul 
domnesc de rugăciune de la Pobrata”. 


sacre sá fie net separate de viata curentá dintr-o mánástire domneascá din Moldova: locuintá 


temporará pentru Domn, cládirile necesare obstii cálugáresti [Fig. 2, 3]. 


Troseui sactivaortasete.or de 
cercetare nrheo oge 


— 2. 
—.—- «995 


CSSS lexe arbe: e 
Eo 
GE] - building A 
E] - bullding B 
[E - buitding C. 

' gu - building D 
E] - bullding G 
[E] - building H. 
[£] - stone wat 


Mánástirea PROBOTA 1998! 
Etapele de constructie | 


i i ca pc NE 
m n 4 Li RE NE 4 EU 


n D 
CP6 CK7 CP; C» CFs [13 6»? Cm CP3 


Fig. 2. Planul sápáturilor arheologice, care au scos la luminá vestigiile 
tuturor cládirilor din incintá 


Fig. 3. Reconstituire virtualá a ansamblului 


Stirile despre mánástire sunt sporadice in secolul al XVI-lea, prezenta ei in documente fiind 
legată de danii, în principal cele ale lui Grigorie Roşca, într-un fel co-ctitor al noii mănăstiri, aşa 
cum lasă să se înţeleagă şi textul din pomelnicul săpat în piatră cu litere aurite la proscomidie. 
„Pomeneşte, Doamne, pe robul tău Stefan Voievod şi pe fiul său Io Petru Voievod şi pe mama sa 
Maria şi pe sofia sa Maria şi pe copiii lor şi pe sofia sa Elena şi pe copiii lor şi pe Maria şi pe 
Ana [Rând liber pe piatră]. Pomeneste, Doamne, pe robul tău kir Grigorie egumen”. 

După stingerea ramurei voievodale a familiei ctitorului, mănăstirea devine necropolă 
boierească, numeroase morminte ale unor dregători şi ale familiilor lor, regăsindu-se sub pietre de 
mormânt bogat împodobite, în cripte sau în sicrie puse în gropi simple, în pronaos şi în pridvorul 
închis. Cei mai importanţi dintre aceştia aparţineau familiei Stroici“. Un inventar funerar deosebit 
de preţios a putut fi recuperat, în urma săpăturilor arheologice, din morminte nejefuite sau care au 
scăpat grabei profanatorilor: piese vestimentare (o bonetă bărbătească, o rochie, un ilic brodat şi 


pantofi de femeie, toate din materiale scumpe, decorate cu fir de argint aurit împletit sau brodat), 


^ Voica Maria Puscasu, op. cit., p. 98 — 99. 


bijuterii de aur cu pietre preţioase şi semipretioase (un inel sigilar al lui Simion Stroici, porumbei 
de filigran folosiţi ca ace de văl, o pafta/broşă feminină, inele, cercei). 

Spre mijlocul secolului al XVII-lea, mănăstirea va beneficia de interesul lui Vasile Lupu, 
care va reface în parte zidurile de incintă şi turnurile şi va construi o a doua Casă Domnească, 
amplasată paralel cu biserica, spre latura de sud. 

Mănăstirea trebuie să fi fost o importantă vatră de spiritualitate, de aici pornind drumul 
călugăresc a trei mitropoliți ai Moldovei în afară de Grigore Roşca, care el însuşi va accede la 
acestă demnitate: Gheorghe Movilă, în a doua jumătate a secolului al XVI-lea şi în primii ani ai 
celui următor, urmaşul său Teodosie Barbovschi, iar în a doua jumătate a secolului al XVII-lea, 
marele Dosoftei. Acesta din urmă va închina mănăstirea şi bunurile ei Sfântului Mormânt de la 
Ierusalim?. Astfel, timp de aproape două secole, aşezământul va fi condus, nominal cel puţin, de 
un egumen grec trimis de acolo, prezenţa efectivă a altor călugări de alt neam fiind mai mult 
presupusă decât dovedită. Totuşi, anumite iniţiative privitoare la refacerile din mănăstire se 
datorează acestor egumeni greci. Cea mai importantă dintre ele a fost repictarea celei mai mari 
părți a interiorului în 18445, într-o manieră ,,moderná" la acea vreme în lumea grecească, care 
adoptase, inclusiv pentru pictura religioasă, un stil mai realist, de factură occidentală. Această 
pictură nouă a fost aplicată culoare-peste culoare peste cea originară, fiind lipsită de o preparatie 
proprie. Îndepărtarea ei cu ocazia ultimei restaurări, care va fi discutată mai jos, a permis 
recuperararea aproape integrală a picturii din timpul lui Petru Rareş. Această constatare ridică 
chestiunea utilității unei noi picturi în jur de 1840. Motivația ar putea să fie dublă: cea existentă 
era probabil destul de afumată şi de murdară, dar încă bine vizibilă pentru a putea fi reprodusă, 
însă dificil de curăţat; o pictură nouă rezolva atât aspectul proaspăt şi curat al interiorului, cât şi 
dorinţa egumenului de a se înscrie cu biserica sa într-un curent mai general din epocă, de înnoire 


a picturii religioase [Fig. 4, 5,]. 


5 Ibidem, Anexa — Actul de închinare, reprodus după episcopul de Roman, Melchisedec Ştefănescu. 
$ Vezi Monografia Probota. UNESCO Project of the Conservation and Restoration of Probota Monastery. 1996 - 
2001, Helsinki, Metaneira Publishing, 2001, passim. 


Fig. 4. Scene repictate în 1844, în altar; Fig. 5. Scene repictate in 1844, in gropnitá 


Cu aceeaşi ocazie, clădirile importante din ansmablu — biserica, clisiarni(a cu turnul- 
clopotniță ca şi turnul de poartă — au primit pitoreşti acoperişuri de șiță barochizante. 

În 1863, mănăstirea este desfiinţată odată cu secularizarea iniţiată de domnitorul Alexandru 
Ioan Cuza şi de Mihail Kogălniceanu. Biserica devine de mir, iar clădirile aşezământului monahal 
decad cu totul. Acestea — probabil în parte ruinate încă din secolul precedent — se distrug rapid, 
multe materiale fiind refolosite de locuitorii satului şi ei eliberaţi prin reformele vremii. 

În anii 1934-1937, Comisiunea Monumentelor Istorice iniţiază restaurarea bisericii şi a 
clisiarnitei, prin arhitectul Horia Teodoru. Cu această ocazie, se reface, după aceleaşi forme, 
acoperişul bisericii, sunt redeschise ferestrele pronaosului si ale pridvorului, cărora li se 
reconstituie mulurile gotice după modelul celor păstrate la pronaos, dar care fuseseră înnecate în 
zidăria care micşorase golurile spre exterior, se reface soclul şi se decapează parţial de văruieli 


pictura exterioară [Fig. 6]. 

Fig. 6. Fatada de est, inainte de inceperea lucrárilor de restaurare 


În 1986, Mitropolia Moldovei si Sucevei aprobă un proiect de consolidare a părții 


superioare a bisericii (centuri de beton armat, suprabetonări ale bolților) şi de înlocuire a 


acoperşului de si(á cu unul de tablă, care să reia însă formele învelitorilor tradiționale, 
compartimentate, ale bisericilor din Moldova, regăsite în Tablourile votive. 

În 1993, a fost reînființată şi mănăstirea, ca aşezământ de maici. 

În 1993, biserica mănăstirii Probota este înscrisă de UNESCO pe Lista Patrimoniului 
Mondial, în grupul Bisericilor din Moldova cu picturi murale exterioare. Ca urmare a acestui fapt 
şi datorită interesului unor specialişti din Japonia pentru monument, acesta va fi supus unui amplu 
proces de cercetare, restaurare şi valorificare desfăşurat sub egida UNESCO, co-finantat de Japan 
Trust Fund for World Heritage în colaborare cu Ministerul Culturii din România, proces desfăşurat 
între 1996 şi 2001. 

Şantierul de restaurare Probota a reprezentat o experienţă unică atât prin amploarea sa, prin 
abordarea interdisciplinară a aspectelor cercetării şi conservării, prin caracterul de „şcoală-pilot 
internațională” pentru restauratori de pictură murală din România, Austria, Italia, Germania, 
Franţa, Polonia, Cehia, Elveţia, Columbia, prin finanţare şi nu în ultimul rând prin calitatea 
cercetării, arheologice şi de istoria artei, ca şi prin interesul pentru calitatea documentaţiei — pentru 
prima dată total informatizată pentru un monument din România — si pentru publicarea unei Cărți 


a proiectului sub forma unei monografii, apărută sub asupiciile UNESCO". 


7 Ibidem.. 


II. BISERICA SF. NICOLAE. ARHITECTURA 
Pentru noua ctitorie, Petru Rareş şi Grigorie Roşca, viitorul mitropolit al Moldovei, au ales 
un tip structural de biserică care reprezenta în Moldova modelul pentru marile mănăstiri domneşti, 
Putna, Neamţ, Sf. Gheorghe din Suceava: cel cu planul triconc dezvoltat în lungime, alcătuit din 


altar, naos, gropniță, pronaos cu două travei şi pridvor închis (exonartex) [Fig. 7]. 

Fig. 7. Biserica Sf. Nicolae. Reconstituire volumetrică. Secţiune; Fig. 7a. Plan şi secțiune. 


Acestui tip de plan îi corespund o elevaţie înaltă şi un sistem de boltire complex, 
diversificat în funcție de spaţiul de cult: absida altarului este acoperită cu o semicalotă, prelungită 
spre vest cu trei arce descendente de la vest spre est, din ce în ce mai înguste, deasupra naosului 
se ridică o turlă înaltă cu arce moldoveneşti, iar în partea lui de vest, două arce late fac pandant 
celor din altar. Gropnita are o boltă semicilindrică transversală, în timp ce, pentru pronaos, a fost 
aleasă soluția complicată, de la biserica mănăstirii Neamţ, cu două bolți stelate plasate pe axul est- 
vest. Cele două travei ale încăperii sunt delimitate de muluri triple de piatră, care pe boltă capătă 
aspectul unor dublouri [Fig. 8], iar pe pereţi pe cel al unor colonete cu baze profilate sculptate. 


Soluţia cea mai originală apare în pridvorul închis [Fig. 9]: o boltă în leagăn, transversală, cu 

penetratii, de certá influentá renascentist-tárzie, acoperá incáperea scáldatá in lumina oferitá de 


cele opt ferestre mari, inalte, cu muluri gotice tárzii [ ]. 


Fig. 9. Bolta exonartexului 

Fig. 10. Peretele vitrat al exonartexului 


Problema luminii pare să îl fi preocupat îndeosebi pe arhitectul ctitoriei lui Rareş. Dacă 
sensul spaţiului sacru se desluşeşete de la est către vest, regimul luministic beneficiază de o tratare 


inversă: venind din exterior, cu cât ne apropiem de altar, lumina scade: din exonartexul practic 

lipsit de pereti, ca al unei catedrale gotice, intrám in pronaosul luminat puternic, dar numai de 
patru ferestre de dimensiunile si tipul celor din pridvor. Printr-un portal cu ancadrament de piatrá, 
cu deschidere semicirculară şi contururi exterioare rectangulare de sorginte renascentistă, se 
pătrunde in gropniţa care are numai o fereastră relativ mică, perfect adaptată reculegerii tipice 
pentru un spaţiu funerar. Naosul primeşte lumină de sus, din cele patru ferestre ale turlei. 
Intensitatea ei scade pe măsură ce coboară pe jocurile de forme alternativ proeminente şi adâncite 
ale bolților moldoveneşti, dar care se întâlneşte cu cu fascicolele ce pătrund prin ferestrele 
abisdelor laterale. O atmosferă de mister domină absida estică, luminată bine numai la primele ore 
ale dimineţii, atunci când razele răsăritului pun în valoare imaginea Mielului Mistic de deasupra 
unicei ferestre a încăperii, pentru a cobori apoi spre masa altarului. 

Liniile arhitecturii interioare sunt clare, cu un marcat sens ascensional, subliniat de 
înălțimea pereţilor şi de suprapunerile de arce de la nivelul bolților. 

Zidurile sunt construite din piatră de carieră înnecată în mortar de var. Muchiile, glafurile 
ferestrelor şi ale uşilor ca şi elementele constitutive ale sistemului de boltire sunt realizate din 
cărămidă bine arsă, care permit trasarea unor conture ferme, în contradicție cu suprafaţa uşor 
denivelată a pereţilor, lesne observabilă mai ales în lumina razantă. Numai în pronaos, combinaţia 
cu mulurile de piatră ale arcelor dublouri şi ale colonetelor pe care acestea se descarcă introduce o 
variaţie care se conjugă în mod fericit cu jocul de lumină şi umbră creat de muchiile celor două 
bolți stelate [Fig. 8]. 

La exterior, aceeaşi combinaţie de materiale a fost cel mai bine pusă în evidenţă la nivelul 
abisdelor şi în partea superioară a corpului bisericii, cu excepţia pridvorului. Firidele înalte care 
ritmează cele trei abside, conferindu-le un traseu poligonal, dar şi zona celor două registre de 
ocniţe, mari şi mici, au fost realizate din cărămidă. Acoperirea exteriorului cu fresce a dus la 
astuparea registrului de ocniţe mari, care mai erau vizibile pe faţada de nord, acolo unde pictura 
murală, inclusiv straturile sale de preparatie au dispărut, acestea fiind acum partial reacoperite de 
restauratori cu mortare noi. De acelaşi tratament a beneficiat registrul de cărămizi înguste (trei 
rânduri), lăsat aparent cu ocazia restaurării bisericii de către Comisiunea Monumentelor Istorice 
din anii '30. Sensul prezenţei acestuia este desluşit de regăsirea unei soluţii tehnice similare la 
biserica Sf. Nicolae din Bălineşti, unde şirurile de cărămizi se repetă încă de două ori pe înălțimea 
pereţilor, având rolul de a egaliza din loc în loc pe orizontală şi de a stabiliza zidăria de piatră 


brută. 

Pridvorul are însă o altă structură constructivă. El a fost realizat in întregime din blocuri de 
piatră fátuitá, fără emplecton. Soluţia pare să fi fost dictată de opţiunea pentru marile ferestre 
gotice, care practic substituie zidul cu verierele lor şi pentru care structura obişnuită cu piatră de 
carieră nu era potrivită. Diferenţa de material a făcut ca să nu existe o ţesere perfectă între zidurile 
de sud şi de nord ale pronaosului şi cele ale pridvorului închis, deşi aceasta există la nivelul 
fundatiei?. Faptul a favorizat cu siguranţă apariţia fisurilor verticale in zona jonctiunilor. 

Turla, cu tamburul cu 8 laturi, are patru ferestre în axe, alternând cu mici contraforți 
decorativi. Ea se sprijină pe două baze, cea inferioară octogonală, iar cea superioară stelată, cu opt 
colţuri. 

Actualul acoperiş este de sitá. El a fost refăcut cu ocazia ultimei restaurări. Forma sa 
fragmentată în funcţie de structura spaţiului sacru interior este inspirată din imaginea bisericii 
regăsită în Tabloul votiv din naos. 


Această imagine ne duce direct la marele capitol al picturii murale interioare şi exterioare. 
III. BISERICA SF. NICOLAE. PICTURA MURALĂ 


Această pictură, restaurată, nu mai este astăzi o necunoscută. Ea însă continuă şi sigur va 
continua să nască întrebări şi să solicite răspunsuri pe măsură ce celelalte ansambluri murale din 
Moldova, anterioare sau contemporane, vor fi restuarate. Rezultatele acestor restaurări, chiar dacă 
încă nefinalizate, sunt deja în măsură să repună în discuţie datările şi incheierile de ordin stilistic 
şi iconologic care păreau definitive acum două decenii. 

Una dintre problemele cele mai interesante ridicate de ansamblul mural interior si 
exterior de la Probota este cea a programului iconografic. O primă observaţie priveşte coerenţa 
acestui program [Vezi restituirile — Liste numerotate/Program Excel]. El răspunde pe deplin 
exigenţelor liturgice, ca orice ansamblu pictat într-o biserică ortodoxă medievală, dar, în acelaşi 
timp este mult mai bogat şi mai nuantat decât cele care l-au precedat, datând din vremea lui Stefan 
cel Mare (1457 - 1504) sau din perioada intermediară dintre domnia acestuia şi cea a fiului său Petru 
Rareş (1527 — 1538, 1541 — 1546). Programul iconografic din biserica Sf. Nicolae a mănăstirii 
Probota prezintă însă şi deosebiri semnificative față de cele contemporane - Sf. Gheorghe a 


mănăstirii Sf. loan din Suceava, cel al bisericilor de mănăstire pictate din inițiativa lui Rareş 


8 Voica Maria Puşcaşu, op.cit., loc cit. 

(Humor, Moldoviţa) — cu care păstrează însă multe puncte comune, sau de cel din bisericile de oraş 
(Botoşani, Hârlău, Baia, Sf. Dumitru din Suceava)’. Se observă astfel cá, în mod evident, nu există 
două ansambluri identice. Majoritatea temelor indispensabile din program se regăsesc în pictura 
tuturor acestor biserici, dar în acelaşi timp, apar şi deosebiri semnificative, atât în alegerea 
subiectelor — în contextul respectării, în esenţă, pentru unele spaţii, sau în cerinţele stricte ale 
canonului, pentru altele, cât şi în amplasarea lor în spaţiu şi în locul ocupat în economia suprafeţelor 


oferite de arhitectură. 


Fig. 11. Turlá. Pantocratorul 


Una din zonele cele mai interesante si, în acelaşi timp, mai spectaculoase din punct de 
vedere al programului iconografic, este turla. Ín principiu, ea respectá traditia deja instauratá in 


bisericile de secol XIV-XV din spaţiul balcanic!?. În acelaşi timp, este important modul în care se 


? Programul iconografic reconstituit de Tereza Sinigalia. Programele iconografice ale bisericilor restaurate nu sunt 
publicate decât parţial. 

19 Suzy Dufrenne, Les programmes iconographiques des églises byzantines de Mistra, Editions Klincksieck, Paris, 1970, 
passim; Richard Hamman-Mac Lean si Horst Hallensleben, Die Monumentalmalerei in Serbien und 
Makedonien, Giessen,1963, passim; Hans Belting, Cyril Mango, Doula Mouriki, The Mosaics and Frescoes of St. Mary 
Pammakaristos (Fethiye Camii) at Istanbul, Dumbarton Oaks Studies Fifteen, Washington D.C., 1978, passim; Miltos 

raportează această pictură la propria tradiţie consolidată in Moldova încă în timpul domniei lui 
Stefan cel Mare, la Pătrăuți, Voroneţ, Sf. Ilie sau Sf. Nicolae din Botoşani (Popáuti). Temele 
întâlnite în pictura de la Probota sunt: Pantocratorul — în centrul calotei [Fig. 11, 12], trei registre 
cu Ierarhia Îngerească — Heruvimi, Serafimi, Tronuri şi Tetramorfi (Fig. 13], la baza calotei, 
Stápániri, Domnii şi Puteri [Fig. 14], între ferestre, Începătorii, Arhangheli şi Îngeri sub ferestre 
[Fig. 15 a, b, c]. Această temă amplă se revendică direct — ca o ilustrație amănunțită — din celebra 
lucrare omonimă a lui Dionisie Pseudo-Areopagitul, text care, cu siguranţă, va fi circulat în 
Moldova încă la sfârşitul secolului al XV-lea, prima sa replică în pictură fund întâlnită la biserica 


Sf. Nicolae din Botoşani (Popáuti), apoi la bisericile din Bălinești si Arbore!!. 


Fig. 12. Turlă. Reconstituire program iconografic 


Miltiadis Garidis, La peinture murale dans le monde orthodoxe apres la chute de Byzance (1450-1600) et dans les pays 
sous domination etrangere, Athénes, Edition C.Spanos, Librairie des amis des livres, 1989. 

11 Tereza Sinigalia, Relația dintre spațiu si decorul pictat al naosurilor unor biserici de secol XV — XVI din Moldova, 
in Revista Monumentelor Istorice, 2007, p. 46 — 62. 

Fig. 13. Turlă. Ierarhia Îngerească. Triada I. Serafimi, Tronuri si Tetramorf 


17 


a 


Fig. 15a. Turlă. Ierarhia 
Ingereascá. Triada III. Incepători 


A 


a 


Fig. 14. Turlă. Ierarhia Ingerească. Triada II. Puteri; 


a 


Fig. 15b. Turlă. Jerarhia Ingerească. Triada III. Arhangheli 


18 


Fig. 15c. Turlă. Jerarhia Îngerească. Triada III. Îngeri 


Sistemul moldovenesc de introducere a unui al doilea registru de arce, piezige — cu 
pandatntivii mici corespunzători şi lunetele aferente — în interiorul turlei, i-a obligat pe iconografii 
din Moldova, cel puţin începând din vremea lui Ştefan cel Mare, să aleagă anumite teme pentru 
decorarea acestor noi suprafeţe. Singurele turle din vremea lui Ştefan cel Mare deja restaurate, deci 
perfect lizibile, sunt cele de la bisericile s. Gheorghe a mănăstirii Voroneţ, Înălţarea Sf. Cruci de 
la Pătrăuți şi Sf. Nicolae din mănăstirea Popáuti din Botoşani. Ceea ce se poate observa este, până 
la un anumit nivel, înrudirea ansamblului de la Probota cu cel de la Botoşani. Şi aici, Jerahia 
Îngerească ocupă un loc semnificativ în raport cu spaţiul, dar particularizarea fiecăruia dintre cele 
6 cinuri reprezentând triadele doi şi trei din celebra „Jerarhie” a lui Dionisie Pseudo-Areopagitul!? 
este departe de realizarea de excepţie de la Probota, una dintre cele mai spectaculoase din întrega 
artă bizantină târzie şi din cea postbizantină. La Probota, fiecare grup este individualizat prin 
vestimentaţie, atribute şi atitudine, dar şi prin expresivitatea figurilor. 

Pe intradosurile arcelor dintre pandantivii mici — aici decoraţi cu capete de Îngeri cu aripile 


întinse, dar la monumentele de epocă Stefan sau la Humor cu imaginile Evanghelistilor |Fig. 16] 


? Dionisie Areopagitul, Scrieri, Bucureşti, Editura Piadeea, 1998. 

- au fost pictati cáte doi Profefi mesianici. Aceasta in acord cu cele patru prime momente din 
Ciclul Cristologic — Buna Vestire, Naşterea lui Cristos, Prezentarea la Templu şi Botezul | ] 


— exact cum se petrecea şi la Popáuti. 


Fig. 16. Mănăstirea Humor. Bolta naosului. 
Pandantivii mici sunt decorati cu imaginile celor patru evangheliști. 


Fig. 17. Mănăstirea Probota. Turlă. Lunete. Prezentarea la Templu, Botezul, Buna 
Vestire, Naşterea lui lisus; Liturghia Ingerească; Evanghelistii 


La baza turlei apare, pentru prima dată în Moldova, Liturghia Îngerească | ], 


compoziție mistică - celebránd moartea si îngroparea lui Cristos - având caracter euharistic 

amintind de Ieşirea cea Mare cu Sfintele Daruri din timpul Liturghiei", dar aflată si în strânsă 


legătură cu Ierarhia de abia menţionată. 

Fig. 18. Turlă. Liturghia Îngerească (detalii) 

13 Robert Taft, S. J, A history of the Liturgy of St John Chrysostom vol. II. The Great Entrance, Orientalia Christiana 
Analecta, 200, Roma, 2004, passim; traducere in limba română de Cezar Loghin, O istorie a Liturghiei Sf. loan Gură 
de Aur. II. Transferul Darurilor sii celelalte rituri preanaforale, Partea I. Intrarea cea Mare, Cluj-Napoca, Editura 
Renaşterea, 2012, passim; Tereza Sinigalia, La Liturgie Celeste dans la peinture murale de Moldavie, în Anastasis. 
Research in Medieval Culture and Art, Iaşi, The Research Center of Medieval Art „Vasile Drăguţ”, vol. II, No. 1, 


May 2015, p. 28 — 50. 

Fig. 20. Turlá. Pandantiv mare de sud-est. Evanghelistul Ioan cu Prohor 


Ín pandantivii mari au fost pictati Evanghelistii [ ]. 
Lectura programului indică linia descendentă spre altar, unde pictura urmează 
comandamentele teologice ale Íntrupárii, Jertfei şi Învierii lui Hristos, reînnoite liturgic [ 
]: Fecioara cu lisus pe genunchi venerată de Arhangheli | ], Împărtăşania cu Pâine 


], Cea cu Vin, Cina cea de Taină | ] şi Spălarea Picioarelor. 

Fig. 22. Absida altarului. Fereastra din ax. Mielul mistic 

Fig. 24. Absida altarului. /mpártásania cu Pâine 

Fig. 25. Absida altarului. Cina cea de taină 


Cele Şase Duminici de după Înviere [ ] au fost introduse în decorul absidei în relație cu 
reprezentarea Învierii însăşi, aflată dincolo de iconostas, dar si ca oportunitate oferită de înălțimea 
mare a peretelui absidei, care a permis intercalarea unui registru suplimentar, cu personaje în 
picioare. În proscomidie este figurat Iisus în mormânt, iar în spațiul premergător, Viziunea Sf. Petru 


din Alexandria, iar in diaconicon Sf. loan Botezătorul. 

Fig. 27. Absida altarului. Duminica Slăbănogului 

Ultimul registru, cel mai de jos, este rezervat, ca de obicei, Sfinfilor lerarhi care co-liturghisesc, 
înclinându-se în fata lui Hristos-Jertfá (Agnef) | ], figurat în nişa de sub fereastră [ 

]. Apare aici o reprezentare unică în arta bizantină si post-bizantină: În locul lui Hristos-Prunc, 
obişnuitul Agnus - Miel (Agnef), pe disc apar două braţe tăiate. Corpul căruia îi aparţin este purtat 
de Sf. loan Gură de Aur, figurat în stânga nişei. Este corpul lui Iisus matur, reprezentat miniatural, 
evident fără braţe. Sugestia tăierii trimite la fragmentarea Pâinii din ritualul proscomidiei, de care 
aminteşte copia pe care Sfântul Episcop o tine în mâna dreaptă!*. Prezenţa în acest loc şi modul de 


redactare aparţin cu siguranţă deciziei unui teolog. 


TA E 
Ag wet 


14 Mai recent, ideea ilustrárii Slujbei proscomidiei prin prezența însă a Sf. Vasile cel Mare, care taie — „junghie”, conform 
textului liturgic - corpul lui Hristos, dar într-o redactare diferită de cea de la Probota, a fost descoperită de Constantin 
Ciobanu, pe un procovát brodat păstrat în Muzeele Kremlinului din Moscova, cf. O redacţie iconografică rară 
descoperită în pictura murală a altarului bisericii Sf. Nicolae a Mănăstirii Probota, în „Arta — 2003”, Chişinău, Anuarul 


Institutului pentru Studiul Artelor al Academiei de Ştiinţe a Republicii Moldova, 2003, p. 19 — 22 

Fig. 29. Absida altaru 


lui. Nişa estică. Agneful 

Tot acestui teolog i se datorează ilustrarea ciclului Penticostarului (timpul liturgic dintre 
Înviere şi Coborârea Sf. Duh), care încununează în spaţiul altarului segmentarea anului liturgic, 
continuat cu timpul Triodului (al Postului Mare, care culminează cu momentele din Săptămâna 
Mare ale Patimii şi Morţii lui Hristos (ciclul Patimilor lui Hristos) din naos şi se încheie cu ciclul 
Octoihului, timpul anului întreg, cu mărturia zilnică a unuia sau a mai multor Sfinţi şi cu marcarea 
sărbătorilor fixe prin intermediul Menologului, pictat în camera mormintelor (Primele 6 luni ale 
Anului bisericesc, începând cu 1 Septembrie - pe bolta în leagăn şi pe 4 registre de pe pereţi) şi în 
pronaos (Următoarele 6 luni, din martie până la 31 august, pictate circular pe pereţii perimetrali, 


până deasupra primului nivel de jos, rezervat Sfinților Călugări. 


Dincolo de uşa pronaosului, în exonartex, începe Veşnicia, cu spectaculoasa Judecată de Apoi, 
care acoperă bolta, în care cerul se deschide şi cel Vechi de Zile apare, în timp ce Îngerii rulează 
covorul firmamentului pe care au evoluat simbolurile Zodiacului, semnele timpului creat care se 
încheie [v. infra, Fig. 57]. Coerenţa succesiuni acestor trei secvenţe ale anului bisericesc în 
succesiunea spaţiilor sacre ale bisericii este unică printre toate programele iconografice din 
bisericile din Moldova şi repune în discuţie persoana iniţiatorului acestuia. Discuţia rămâne 
deschisă întrucât, ca şi în restul cazurilor similare din Moldova, nici un document nu menţionează 
contribuţiile nominale ale presupuşilor autori spirituali la elaborarea programului. Aici însă, în 
prezenţa, pe faţada de sud a portretului stareţului Probotei, Grigorie Roşca, ar putea fi interpretată 
ca o semnătură ce autentificá nu doar supravegherea lucrărilor de pictură, ci însuşi procesul nasterii 


lor [Fig. 30]. 

Fig. 30. Exterior. Fațada se sud. Portretul egumenului Grigorie Roşca 

Analizat in detaliu, programul iconografic din naos, gropnitá, pronaos si exonartex lasá drum 


deschis descrierilor detaliate, analizelor stilistice şi comentariilor. 


— Av 


Fig. 31. Naos. Absida de sud. Conca. Pogorárea Sf. Duh 


Continuarea ilustrării Ciclului Marilor Sărbători pe boltile şi la partea superioară a pereţilor 
naosului - Pogorârea Sf. Duh | ], Învierea lui Lazăr, Schimbarea la Faţă - culminează cu 
cea mai spectaculoasă Adormire a Maicii Domnului din pictura murală din Moldova, care ocupă 
întreaga lunetă vestică, într-o compoziţie structurată pe o perspectivă montantă, cu un ax bine 
conturat de marcarea momentelor naraţiunii aşa cum apar ele în Apocrife | ]. Întregul registru 
median — căruia, prin Răstignire | ], i se alătură şi semicalota nordică - este consacrat 
Ciclului Patimilor, dezvoltat în friză, prin episoade inlántuite, cu zeci de personaje, unele perfect 
individualizate în cadrul unor compoziţii complexe, mişcate până la poză sau statice, în care 
adâncimea spaţială este obţinută prin procedeul ecranelor succesive, iar gustul pentru narativ se 


evidențiază liber | ]. 

Fig. 34. Naos. Registrul median. Rugăciunea pe Muntele Măslinilor 


Fig. 35. Naos. Registrul median. Ciclul Patimilor 

Fig. 36. Naos. Registrul median. Ciclul Patimilor 


Fig. 37. Naos. Perete nord si absida de nord. Deisis 

Primul registru de jos are o structură mai neomeogenă: o Deisis în colţul de nord-est [Fig. 37], 
şirul obisnuitilor Sfinți Militari |Fig. 38],, conduşi de Arhanghelul Mihail şi încheiat de Sfinţii 
Împărați Constantin şi Elena, Sf. patron Nicolae aşezat pe tron [Fig. 39], Fecioara adorată de doi 
Arhangheli [Fig. 40] şi Tablol votiv [Fig. 41]. Acesta din urmă nu este contemporan cu restul 
ansamblului. El a fost refăcut probabil in 1549-1550, în timpul domniei lui Ilias, fiul şi urmaşul 
lui Petru Rareş. Ca o curiozitate, unică în pictura lui Moldova, chipul lui Ilias a fost innegrit, iar 
numele său şters, ca acte de damnatio memoriae, după ce personajul a părăsit tronul, plecând la 


Istanbul, unde s-a convertit la islamism! [Fig. 42]. 


Fig. 38. Naos. Absida de nord. Sf. Gheorghe 


15 La biserica Adormirea Maicii Domnului de la Baia, ctitorie a lui Petru Rareş, numele lui Iliaş, copil, prezent în 
Tabloul votiv, a fost rázuit cu furie. De asemenea, numele sáu a fost şters de pe un Tetraevangheliar dăruit de însuşi 
Ilias, mănăstirii Probota şi ajuns la Sfântul Mormânt din Ierusalim, odată cu închinarea mănăstirii către acest 
aşezământ, de către mitropolitul Dosoftei (cf. Emil Turdeanu, Trei Tetraevanghelw ale diaconului Mihail, 1546 — 
1550, în vol. „Oameni şi cărţi de altădată”, Bucureşti, Editura Enciclopedică, 1997, p. 315, 316) 

Fig. 39. Naos. Absida de sud. Sf. Nicolae 

Fig. 40. Naos. Perete sud. Maica Domnului venerată de Arhangheli 

Fig. 42. Naos. Perete 


vest. Tabloul votiv. Ilias Rareş (detaliu) 

După modelul bisericii mănăstirii Dobrovát, programul iconografic al camerei mormintelor 
este aproape în întregime rezervat ilustrării primelor 6 luni din Menolog, practic un calendar care 
beneficiază de o ilustrație pentru fiecare zi din anul bisericesc. Calendarul începe din colţul nord- 
estic superior al jumátátii bolţii, cu data de 1 septembrie şi se continuă circular pe boltă şi pereţi, 


fiecare lună începând pe peretele de est [ ]. 


Fig. 43. Gropnitá. Menolog (detalii) 


co 

Fig. 45. Gropnitá. Menolog (detalii 

Fig. 46. Gropnitá. Menolog (detalii) 

Fig. 47. Gropniţă. Boltá. Menolog 

Fig. 48. Gropnitá. Perete sud. Portetul funerar al lui Ion, fiu al lui Petru Rareş 


În primul registru de jos apar Sfinţi Călugări si Portetul funerar al lui Ion, un fiu necunoscut al 


lui Petru Rareş!€ [ ]. 


16 Sorin Ulea, Portretul lui Ion, un fiu necunoscut al lui Petru Rareş si data zidirii bisericii mănăstirii Probota, în 
SCIA, 1959, nr. 1,p. 61-70. 

Celelelte 6 luni ale Menologului, din a cárui ilustrare pentru 366 de zile lipseste una singurá, 


au fost pictate pe peretii si in glafurile marilor ferestre gotice ale pronaosului [ ]. 


Fig. 49. Pronaos. Pereti perimetrali. Menolog (detalii) 

Fig. 50. Pronaos. Pereti perimetrali. Menolog (detalii) 

Incáperea este impártitá in douá travei, fiecare acoperitá cu o boltá stelatá. Pe bolta esticá a 


fost pictată Maica Domnului Platytera | ], susţinută de Îngeri [ ], arcele ce sprijiná 


bolta fiind rezervate Profeţilor | ], în timp ce, în cea vestică apare, ca un pandant, Sf. Ana 
sustinánd-o în fata pieptului pe Maria copil | ]. Medalioane cu grupaje de Sfinți (Profefi, 


Apostoli, Episcopi) decorează intradosurile arcelor de sprijin. 


Fig. 51. Pronaos. Bolta traveii estice. Maica Domnului Platytera cu Iisus-Copil 

Fig. 52a . Pronaos. Bolta traveii estice. Maica Domnului cu lIisus-Copil. Arhanghel (detaliu) 


Fig. 52b. Profetul Aaron. 

Fig. 53. Pronaos. Bolta traveii vestice. Sf. Ana cu Maica Domnului-Copil 


Toate cele şase lunete de sub arcele perimetrale ale încăperii su fost rezervate ilustrării celor Șapte 
Sinoade Ecumenice | ], în redactări care le amintesc pe cele de la bisericile Sf. Nicolae 


din Botoşani şi Sf. Gheorghe din Hârlău. 


"n 


Fig. 54. Pronaos. Lunetă. Sinod Ecumenic 

Fig. 55. Pronaos. Lunetă. Sinod Ecumenic 


Frumosul portal spre gropnitá este flancat de imaginile emblematice ale Arhanghelilor 
Mihail şi Gavril, Apostolilor Petru si Pavel şi ale unor Sfinţi Călugări [Fig 56]. Cinul acestora 


ocupă, de altfel întregul prim registru al pronaosului. 

Fig. 57. Exonartex. Bolta. Judecata de Apoi. Zodiac, jumátatea sudicá (detaliu). 


Judecata de Apoi ocupă bolta şi întreg peretele estic al exonartexului, fiind prima regăsită 
în acest spaţiu din şirul ctitoriilor domneşti din secolul al XVI-lea Ea este dominată pe o verticală 
ce porneşte de la Cel Vechi de Zile, reprezentat în Cerul care se deschide, flancat de Zodiac | 

]., de Fiul - Dreptul Judecător |Fig. 58] şi de Tronul Hetimasiei pe care stă Porumbelul Sf. Duh 
[ ]. Spre dreapta Judecátorului, Cete de drepți se îndreaptă spre Paradis, în timp ce, la stânga 
acestuia, dincolo de râul de foc, pe ale cărui maluri Arhanghelul Mihail cântăreşte fiinţele trecute 
dincolo, iar Îngeri şi Diavoli se luptă pentru suflete, grupaje diferite de personaje alcătuiesc cortegii 
(Neamurile necreştine aduse la Judecată, conduse de Moise) sau mici compoziţii complexe, 
ilustrînd Învierea Morților şi personificarea Elementelor: Aerul, Pământul, Apa. Învolburatul râu 
de foc este înghiţit de Monstrul Leviathan, în faţa căruia dansează Satan, care primeşte personaje 


care se zvârcolesc printre valuri: Arie sau Maxentiu. 

Fig. 58. Exonartex. Perete est. Judecata de Apoi. Dreptul Judecător 

Glafurile de piatrá ale celor 8 ferestre gotice imense sunt ocupate de cea mai vastá galerie 
de Sfinte Femei din pictura românească: 64 la număr, de la Mucenife celebre de stirpe împărătească 


la Cálugárife umile [Fig. 60, 61]. 

Fig. 60. Exonartex. Glafurile ferestrelor gotice. Sfinte Mucenife şi Cuvioase 

Fig. 61. Exonartex. Glafurile ferestrelor gotice. Sfinte Mucenife şi Cuvioase 


Datarea ansamblului pictat, ce părea foarte sigură până nu demult, ridică astăzi multe 
semne de întrebare. Certitudinea invocată era oferită de o inscripţie din gropniță, de altfel singura 
din imensul ansamblu mural, care conţine un an, referindu-se la Ion, un fiu necunoscut al lui Petru 


Rareş, reprezentat într-un Tablou funerar, în faţa Sf. Nicolae, pe peretele de sud al încăperii, în 

colţul estic!” [Fig. 48]. Data din inscripţie - 1532 - a fost interpretată ca an al pictării întregii 
biserici, deşi textul nu este absolut explicit în acest sens. Cum scena în discuţie face parte din 
aceeaşi pontată, care corespunde şi cu giornata din restul registrului inferior al peretelui de sud al 
gropniţei, pe care sunt pictaţi Sfinți Călugări, este neîndoielnic cá ele sunt contemporane şi cá 
presupunerea conform căreia pictarea ansamblului — a cărui logică internă este fără cusur — să fi 
parcurs cursul firesc al succesiunii lecturii teologice a programului iconografic, deci gropnita să fi 
fost pictată după turlă, altar şi naos, este în principiu corectă. Întrucât chiar şi în aceste încăperi se 
lucra în echipă, după cum o dovedesc diferenţe stilistice dintre picturile de pe acelaşi registru, dar 
aflate pe pereţi diferiţi, în altar de pildă, s-ar putea presupune că s-ar fi putut picta concomitent şi 
în spaţii diferite sau poate chiar la interior şi la exterior, dar nu avem nici o dovadă că această 
ipoteză ar fi corectă. În acest caz, rămâne valabil ceea ce am numit succesiune logică şi derularea 
în timp a procesului de pictare, început cel mai devreme în a doua vară după terminarea „la roşu” 
a zidăriei. Durata sa depinde de mai multi factori: solicitarea comanditarului, timpul fizic necesar, 
având în vedere că nu se picta decât vara şi numai în zilele obişnuite, nu duminica şi în sărbători, 
mărimea echipei, dificultăţile tehnice (diferente reale între bolți şi pereţi), complexitatea 
programului iconografic şi încărcarea compozitionalá. Pentru cei peste 2000 de metri pătraţi de 
pictură interioară de la Probota nu par a fi fost suficiente două veri, ceea ce extinde data limită la 
anii 1534-1535. Punctul de pornire nu este aici anul 1532, invocat de amintita inscripție, ci 
posibilitatea ca, eventual în acelaşi an sau în cel următor, să fi demarat procesul de pictare. 
Argumentele sunt de ordin tehnic: pictarea nu putea începe înainte ca zidăria să se fi uscat, iar 
anumite zone erau acoperite cu un finisaj pictat imitând cărămida aparentă. Faptul că acesta nu au 
fost buceardat înainte de a se pune stratul de intonaco al picturii definitive, indică un interval scurt 
între cele două etape, dar probabil nu mai puţin de doi ani. În aceste condiţii, inscripţia cu numele 
lui Ion pare a fi mai curând un act de memorie decât argumentul peremptoriu pentru datarea exactă 
a picturii. 

Aparent puţin semnificativ, faptul pune în discuţie, în realitate, cronologia ansamblurilor 
murale din timpul primei domnii a lui Petru Rareş (1527-1538), întrucât majoritatea au fost datate 


în funcţie de anul pictării Probotei!?. El pune în evidenţă stricta contemporaneitate a ansamblului 


17 Sorin Ulea, op. cit., loc cit., Transcrierea şi traducerea textului, la p. 62: „Către Sf. Nicolae, rugăciune pentru robul 
lui Dumnezeu Ion, fiul lui Petru Voievod, Domn al Ţării Moldovei. S-a scris /pictat la anul 7040(1532)". 

18 Sorin Ulea La peinture extérieure moldave: où, quand et comment est-elle apparue, în Revue Roumaine 
d'Histoire, Bucureşti, 1984, nr. 4, p. 285 — 311. 

de la Probota cu pictarea bisericii metropolitane Sf. Gheorghe din Suceava?, ctitoria fratelui 
natural al lui Rareş, Bogdan III, şi a nepotului său Stefánitá, aproape sigur pictată la comanda 
fiului natural al lui Ştefan cel Mare. 

Diferenţele stilistice şi de program iconografic dintre cele două ansambluri ridică şi o altă 
problemă, cea a autorului sau respectiv a autorilor celor două ansambluri pictate, şi prin extensie 
paternitatea conceptuală pentru întregul grup de biserici construit şi decorat în vremea lui Petru 
Rareş şi implicit pe cea a prioritátii, dacă ea într-adevăr există: biserica necropolă princiară sau 
biserica metropolitană? 

Dacă programul exterior, cu unele variaţii — semnificative, dar nu absolut esenţiale — este 
relativ unitar sub aspect general tematic şi poate fi atribuit, în intenţie cel puţin, unui autor unic, 
fie el şi episcopul de Roman şi cronicarul Macarie, „învățătorul Moldovei”, cum îl numise 
ucenicul său Eftimie şi cum este acreditat în ultimul timp”, diferenţele majore ale programelor 
interioare ale bisericilor pictate în timpul primei domnii a lui Rareş (1527-1538) şi mai cu seamă 
din inițiativa sa nu mai permit o asemenea asertiune. Unele diferente tin de structurile arhitectonice 
diferite (triconc prevăzut sau nu cu turlă: Probota, Sf. Gheorghe din Suceava, Moldoviţa, Coşula, 
respectiv Humor; sau dreptunghiular: Baia), altele de tipul de biserică — mănăstirească ori de oras, 
Sf. Gheorghe — Hârlău, Sf. Dumitru - Suceava) 

Pe de altă parte, unde sunt punctele nodale în care pictura interioară din biserica Sf. Nicolae 
a mănăstirii Probota se leagă de ansamblurile anterioare şi unde inovează în chip definitoriu? 

Restaurarea majorităţii ansamblurilor murale din Moldova?! permite astăzi o analiză mai 


nuanțată a programelor iconografice şi a caractesticilor stilistice şi chiar propunerea anumitor 


19 Idem, Datarea frescelor bisericii metropolitane Sf. Gheorghe din Suceava, în SCIA, Serie AP, 1966, nr. 2, p. 207- 
231. 

% Idem, O surprinzătoare personalitate a Evului Mediu românesc : Cronicarul Macarie, în SCIA. Serie Artă Plastică, 
Bucureşti, tom. 32, 1985, p. 14 - 48. 

?! Ansamblurile deja restaurate în întregime sunt: la bisericile Sf. Nicolae din mănăstirea Probota, Sf. Gheorghe de la 
Voroneţ, Sf. Nicolae din mănăstira Popáuti de la Botosai, Bunavestire din mănăstirea Moldoviţa, Înălţarea Sf. Cruci 
de la Pătrăuți, Tăierea Capului Sf. Ioan Botezătorul din satul Arbore si Sf. Nicolae a mănăstirii Cosula. Cu excepţia 
părții vestice a naosului, este restaurat şi cel din biserica Sf. Gheorghe a mănăstirii Sf. Ioan din Suceava. Sunt 
restaurate altarul partea de vest a naosului şi gropnita de la Neamţ, altarul, naosul şi peretele şi cea mai mare parte a 
pronaosului de la Bălineşti, altarul de la Râşca; la Humor, restaurarea a juns în pronaos, reluându-se şi cea din gropniță 
(gropnita şi pronaosul fuseseră restaurate în anii 70-80, fiind începute cu ocazia organizării Şantierului-şcoală al 
ICCROM). A început restaurarea turlei bisericii Sf. Nicolae din Dorohoi. Cu excepţia Tabloului votiv şi a unor 
sondaje, nu s-a lucrat la biserica Sf. Ilie de lângă Suceava, nicila Biserica Adormirii de la Baia, biserica din Párháuti 
şi nici în Biserica Domnească Sf. Nicolae din Rădăuţi şi în cea din Dolheştii Mari, nici la biserica Sf. Gheorghe din 
Hârlău şi la cea a mănăstirii Dobrovăț. Cu trei decenii în urmă au fost restaurate picturile din paraclisul mănăstirii 
Bistriţa şi cele din Biserica Episcopală din Roman. O menţiune aparte priveşte biserica Sf. Dumitru din Suceava, la 

filiaţii, în sensul transmiterii unor modele/inovatii sau ,,contaminári" de la un ansamblu la altul. 
Demonstrația nu priveşte numai ansamblurile din vremea lui Rareş, ci însăşi prima fază majoră 
din evoluţia picturii murale cunoscute din Moldova, cea din vremea lui Ştefan cel Mare. 
x 

După dispariția picturilor murale exterioare de la biserica Sf. Gheorghe din Hârlău, ctitorie 
a lui Stefan cel Mare din 1496, pictată din porunca lui Petru Rareş în 1530”, Probota devine primul 
monument acoperit în întregime cu fastuoasa mantie colorată care va face faima Moldovei 
medievale, prilejuind înscrierea pe Lista Patrimoniului Mondial a câtorva dintre bisericile sale. 

Apariția fenomenului reprezentat de picturile murale exterioare în Moldova de Nord nu 
este pe deplin elucidatá. Nici momentul exact, nici motivația nu au întrunit consensul 
cercetătorilor. Picturi murale exterioare există în întreaga Europă gotică şi renascentistă şi chiar în 
spaţiul bizantin şi postbizantin. Ceea ce particularizează însă Moldova ridicând manifestările la 
rangul a ceea ce a fost numit “fenomen” este reprezentat de două fațete complementare: sub 
aspect formal - acoperirea fiecărui centimetru pătrat de pe zidurile exterioare, de la soclu până la 
cornişa turlei, cu picturi murale figurative, iar sub aspectul conţinutului de idei - prezentarea unor 
cicluri de imagini sau a unor teme care au coerenţa unui program prestabilit, atent conceput şi 
realizat în toate detaliile lui în vederea transmiterii unuia sau a mai multor mesaje. O altă 
caracteristică este adaptarea magistrală a imaginilor pictate la suprafeţele oferite de arhitectură: 
se structurează astfel, pe zone întinse plate sau la interiorul firidelor înguste ale celor trei abside 
(Rugăciunea Tuturor Sfinţilor), pe verticală şi pe orizontală, fie registre perfect delimitate de 
cunoscutele benzi roşii ale ramelor post-bizantine (Imnul Acatist; Vieti de Sfinţi), fie compoziţii 
a căror logică interioară este în măsură să dicteze repartizarea detaliilor în cadrul unui 
decorativism de o surprinzătoare rigoare şi eleganţă ( Arborele lui Esei). 

Noutatea ideeii de pictură exterioară de acest tip a fost impusă de constituirea unui program 
original, în care - ca în orice ansamblu bizantin sau post-bizantin - cuvântul hotărâtor l-au avut 


teologii, care au conlucrat cu atelierul de zugravi. In acest sens, temele au fost alese în funcție de 


care s-a executat o restaurare neştiinţifică, dar cel puţin programul iconografic este — cu excepţia turlei şi a 
exonartexului - unde nu s-a păstrat pictura originară - cel din timpul lui Petru Rareş. 

22 Sorin Ulea, Originea şi semnificaţia ideologică a picturii exterioare moldoveneşti (I ), în Studii şi Cercetări de Istoria 
Artei., Bucureşti, Vol. 10, 1963, nr. 1, p. 57 — 93 şi (II), în Studii şi Cercetări de Istoria Artei. Seria Artă Plastică, 
Vol. 19, 1972, p. 37 — 53. 

un mesaj ce trebuia direct transmis credinciosului aflat in preajma bisericii, iar ordonarea lor, 
departe de a fi aleatorie, răspunde unei logici interioare. 

Urmărind această logică a compoziţiei bisericii Sf. Nicolae a mănăstirii Probota, văzută ca 
un întreg, fiecărei părţi a spaţiului de cult interior îi corespund anumite teme şi, în consecință, 


fiecărei faţade un anumit tip de decor pictat exterior. 


Fig-396 The Church of St. Nicholas. The cast façade after restudo 

Fig. 62. Biserica Sf. Nicolae. Fatada de est, dupá restaurare 


Elementul unificator, spatial şi plastic, se află în zona superioară, sub nivelul cornişei, 
practic acolo unde, la interior, în ordinea descendentă a lecturii teologice, se face joncţiunea dintre 
programul ales pentru turlă, temele altarului şi continuarea ilustrării ciclului Marilor Sărbători. 
Primul registru plan şi zona ocnitelor mici (ele nu există la exonartex) sunt destinate temei 
angelice: Arhangheli frumoşi apar în medalioane circulare inlántuite, grupaţi pe fiecare faţadă in 
funcție de un cadru central în care este reprezentată o figură emblemarică, spre care par a înainta 


în adoratie Îngerii [Fig. 62]. De pe absidele laterale se îndreaptă spre axul celei estice Îngeri care 

se inchiná Celui Vechi de Zile aflat intr-o slavá de forma unei stele cu opt colturi. Pe fatada de sud, 
este Isus Emmanuel binecuvântând cu ambele mâini, pe cea de nord - Isus Înger al Marelui Sfat, 
iar pe cea de vest - Arhanghelul Mihail. În ocniţe, apar Serafimi purtând în mâini câte un labarum, 
într-o surprinzătoare alternanță de imaginii: unii au aspectul obişnuit al acestui cin îngeresc, cu 
capul mic ascuns între cele două perechi de aripi încrucişate, ceilalți, dimpotrivă, au capul mare, 
liber şi aureolat. O uimitoare inventivitate caracterizează decorul intradosurilor ocnitelor, ca si 
spaţiile exterioare dintre ele, uşor diferit colorate. 

Unităţii liturgic-spatiale interioare altar-naos îi corespunde la exterior Marea Rugăciune a 
Tuturor Sfinţilor, pictată pe cele trei abside în firidele înalte, pe cinci registre, ilustrând o ierarhie 
spirituală care cuprinde Proorocii, Apostolii, Episcopii, Mucenicii şi Călugării. Pictati frontal sau 
în uşoare contraposto-uri, ei se îndreaptă către axul estic al absidei altarului. La nivelul 
Proorocilor, aici este pictată Fecioara pe tron venerată de Ingeri, în timp ce şirul Apostolilor este 
întrerupt de fereastra din ax, cea care la interior poartă imaginea Mielului, realizându-se astfel 
deplina unitate interior-exterior. Contrafortul de sub ferestră şi-a pierdut pictura. Numai la partea 
superioară a absidelor, deasupra firidelor, s-au păstrat şi ocnitele mari, în ele fiind pictat un şir de 


Mucenici, individualizat prin crucile albe purtate în mâini şi prin nume, în mare parte şterse. 

Fig. 63. Biserica Sf. Nicolae. Fatada de sud 

Comparativ cu restul, cea mai bine conservatá este pictura de pe fatada de sud [Fig. 63], 
dar nici ea integral. Deasupra marilor ferestre gotice ale exonartexului este figuratá Viafa Sf. 
Gheorghe, patronul militar al Moldovei incá in timpul lui Stefan cel Mare. Cele 12 scene sunt 
aproape şterse. Numai albastrul pur de fond, un ocru roşu şi alte câteva nuanţe s-au conservat. De 
asemenea, se pot citi parţial denumirile scenelor care detaliază martiriul Sfântului. O bandă lată 
decorativă, cu un entrelac roşu, delimitează pe verticală acest ciclu de cel următor: Acatistul 


Buneivestiri a Maicii Domnului [Fig. 64]. 


» T 

Fig. 64. Biserica Sf. Nicolae. Fatada de sud. Viafa si Martiriul Sf. Gheorghe 

» 


Fig. 65. Biserica Sf. Nicolae. Fatada de sud. Acatistul Bunei Vestiri 

Scenele care compun Acatistul [Fig. 65] corespund la două treimi din spaţiul interior al 
pronaosului, respectiv traveii vestice acoprite cu calota în care este reprezentată Sf. Ana având-o 
în fata pieptului pe Fecioara-copil şi unei părţi din traveea estică cu imaginea aceleiaşi Fecioare 
purtându-l pe lisus. Imnul Acatist (imn care se recita stând în picioare) este o creaţie poetică 
bizantină atribuită diaconului Romanos (începutul sec. VI), alcătuit din 24 de strofe: 12 au un 
caracter istoric, iar celelalte 12 unul mistic, în care sunt láudati alternativ Isus şi Fecioara Cele 12 


strofe istorice narează momente din viaţa lui lisus şi a Fecioarei: Bunavestire, Întâlnirea Mariei 


cu Elisabeta, Îndoiala lui Iosif. Naşterea lui Isus, Drumul magilor spre Bethleem, Închinarea 

magilor, Întoarcerea magilor, Fuga în Egipt, Prezentarea la Templu. O particularitate a Imnului - 
ŞI, în conscintá a ciclului iconografic, care ilustrează fiecare strofă - este succesiunea de patru 
momente rezervată Bunei Vestiri: Fecioara la fântână primeşte anunţul Îngerului Gabriel, 


Uimirea Fecioarei, Acceptarea Fecioarei, Zămislirea lui lisus prin puterea Sf. Duh | ]. 


Fig. 66. Biserica Sf. Nicolae. Fatada de sud. 
Acatistul Bunei Vestiri. Secvenfe din Vestirea Fecioarei 


Fiecare din cele patru momente prilejuieste pictorului de la Probota cáte o compozitie de mare 


frumusete si expresivitate: gesturi, miscári, atitudini dau másura capacitátii de a sugera sensul 

mereu schimbat al relaţiei dintre aceleaşi două personaje, plasate pe fundalul unor arhitecturi 
complicate, care le amintesc pe cele din interior. Compoziţia cea mai originală este cea a 
Zămislirii: Fecioara aşezată poartă în faţa pieptului, într-un medalion de lumină, imaginea lui 
Hristos prunc, în timp ce deasupra capului său o altă lumină albă, cu trei raze, trimite direct la 
misterul Întrupării şi la dogma trinitară. Dintre scenele părţii a doua a Imnului, merită amintită 
ilustratia strofei a 15-a din Imn, În cer aşa si pe pământ, în care apare, pentru prima dată în pictura 
murală din Moldova, imaginea Sf. Treimi Nou-Testamentare: Fiul şi Cel Vechi de Zile (Tatăl) au 
aspect uman si sunt aşezaţi pe un fel de lavitá. Între ei se ridică o cruce subțire, deasupra căreia 


pluteşte Porumbelul Sfântului Duh [Fig. 67]. 


Fig. 67. Biserica Sf. Nicolae. Fațada de sud. 
Acatistul Bunei Vestiri. „In cer aşa şi pe pământ”. Stanza 15 


Deşi şterse sau încă parţial acoperite de varul aderent care nu a permis totala degajare a imaginilor, 


scenele ciclului vădesc o compoziţie înşelător simplă, în realitate savantă prin dispunerea liniilor 

de fortá, a personajelor si a repartitiei culorilor. Privit de la distantá, intregul se unificá din punct 
de vedere cromatic, fácánd sá vibreze nu numai albastrul azurit de o mare puritate, culoarea cea 
mai bine conservatá, ci si gama de ocruri si verde care il secondeazá. Partea misticá este mai 
ştearsă, întrucât, cu cát coborám pe perete, pictura este tot mai deteriorată. Compoziţia cea mai 
impresionantă este ilustratia la imnul De tine se bucură |Fig. 68] din liturghia Sf. Vasile. Ea dá 
măsura prezenţei unui mare pictor: Într-un mare semicerc alb, în care arhitecturi de biserici se 
combină cu elemente de peisaj, este înscris un nou cerc alb în care Fecioara purtându-l pe Cristos 


pe genunchi este aşezată pe un tron. În jumătatea inferioară, grupuri de credincioşi, imposibil de 


identificat ca fizionomie şi vestimentaţie, o venerează. 


Fig. 68. Biserica Sf. Nicolae. Fațada de sud. Ilustraţie la imnul De tine se bucură 
Ultima secvenţă a ciclului este cea care a fost considerată multă vreme că particularizează 


Moldova printre zonele de artă bizantină şi post-bizantină în care Imnul (sau părţi din el) este 


figurat la interiorul sau exteriorul bisericilor şi în care există, ca o încheiere, în afara celor 24 de 

icoase si condace, si o scenă finală”. Este vorba despre Asediul Constantinopolului. Scena a fost 
interpretată ca o ilustrare a strofei introductive adăugată Imnului după asediul Constantinopolului 
de către avari în anul 626, când oraşul a fost salvat de intervenţia miraculoasă a Maicii Domnului. 
Strofa este una de laudă şi de mulţumire adresată Fecioarei în calitate de „Comandant nebiruit", 
dar, în realitate, ea nu face nici o referire directă la ceea ce ar putea fi ilustrarea prin compoziţia 


în discuţie. 


Fig. 69. Biserica Sf. Nicolae. Fatada de sud. Asediul Constantinopolului 


Deşi foarte deteriorată [Fig. 69], numai roşul zidurilor cetăţii şi pământul dinspre care vin 


atacatorii s-au păstrat, ea a fost considerată a oferi cheia nu doar a justificării prezenţei Imnului în 


23 Constantin Ciobanu, Stihirea profeticului, Chişinău, 201. Autorul aminteşte biserica Sf. Andrei din Veliki Grad de 
pe lacul Prespa, Catedrala Adormirii din mănăstirea Novodevici din vecinătatea Moscovei, ca o serie de manuscrise 
ruseşti miniate din secolul al XVI-lea. 

acestă zonă, lângă intrare, în jurul pisaniei surmontatá de o Deisis şi având dedesubt portretul 
ctitorului spiritual al Probotei, egumenul Grigorie Roşca, vărul lui Petru Rareş şi viitor mitropolit 
al Moldovei. Exegetii consideră cá Imul are o semnificaţie analogică: aşa cum Fecioara a păzit 
Constantinopolul de asediul barbar, la fel va păzi Moldova de pericolul turcesc căruia Petru Rareş 


se incumeta să îi facă faţă. Ca atare, Imnul va apărea pe fațadele bisericilor cu pictură exterioară 


însoţit de această scenă finală la Baia, Sf. Gheorghe din Suceava, Humor, Sf. Dumitru din 
4 


Fig. 70. Biserica Sf. Nicolae. Fațada de sud. Arborele lui Iesei 


A doua jumătate a peretelui sudic, corespunzând jumătăţii estice a traveii răsăritene a 


pronaosului şi camerei mormintelor, este rezervată în întregime reprezentării Arborelui lui Iesei 


?* După restaurarea picturilor interioare de la Arbore, datarea ansamblului mural interior şi exterior în anul 1541 şi 
atribuirea lui zugravului Dragoş Coman încep să fie puse sub semnul întrebării, vezi, Tereza Sinigalia, Din nou despre 
picturile din pronaosul bisericii Tăierea Capului Sf. loan Botezătorul din satul Arbore, în Revista Monumentelor 
Istorice, 2005, p. 44-55. Restaurările aproape încheiate sunt şi mai elocvente în acest sens. Vezi şi studiul elaborat de 
noi în cadrul acestui proiect. 

[ ]. Tema reprezintá ilustrarea genealogiei vetero-testamentare a lui Hristos, náscut din 
neamul regelui David, al cărui tată a fost Esei. Acesta a fost figurat la baza compoziţiei (porţiune 
parțial distrusă), din corpul său răsărind un arbore imens, ale cărui ramuri, duc, în linie dreaptă, 
spre Hristos plasat la partea superioară, într-o compoziţie de tip Deisis, iar lateral la numeroase 
personaje, regi şi profeti, sau scene mici inspirate din Vechiul şi din Noul Testament, toate legate 
de această idee de descendență, cu numeroase referiri simbolice. Fiecare personaj sau scenă este 


plasat pe volutele decorative formate din ramuri şi flori ale pomului. 


va 5X: agi 


Fig. 71. Biserica Sf. Nicolae. Fațada de sud. Arborele lui lesei 

La bază, în stânga si în dreapta lui Esei, în picioare, /nfelepfii antici compleazá compoziţia. 
Prezenţa acestora aici este explicată prin faptul că, în scrierile acestora, teologii creştini au 
descoperit idei compatibile cu învăţătura Bisericii sau că ei au prevăzut într-un fel sau altul venirea 
lui Cristos: Aristotel, Platon, Plutarh, Sofocle, Tucidide etc. 

Dincolo de acest contrafort, spre est, o scenă deteriorată reprezintă pe 5 registre Parabola 
fiului risipitor, a cărei cheie moralizatoare este dată de înlocuirea figurii tatălui prin cea a lui 


Cristos”. 


Fig. 72. Biserica Sf. Nicolae. Fațada de nord 


Fațada de nord este cea mai deteriorată de intemperii [Fig. 72]. Prin transparență, se poate 
încă citi împărțirea ortogonală în scene de dimensiuni mari, doar pe alocuri apărând câte un punct 


de culoare. Numai registrul superior permite lectura parțială a inscripțiilor scenelor care se 


25 Vezi, Tereza Sinigalia, De la Arbore la Văratec, comunicare susținută la Institutul de Istoria Artei „G. Oprescu”, în 
decembrie 2014, publicată în cadrul acestui proiect. 

detaşează pe acelaşi fond albastru rezistent, alături de care apar şi câteva siluete de arhitecturi de 
biserici, care le amintesc pe cele moldoveneşti. S-a spus că registrele de până la nivelul extremității 
vestice a pronaosului par să fi fost în întregime acoperite cu scene ilustrând Misiunea Apostolilor 
trimişi în lume”€, cu excepţia unei fâşii pe care a fost pictată compoziţia cu tentă moralizatoare, 
Vămile văzduhului. Recent, cercetătorul Constantin Ciobanu a demonstrat că inscripțiile păstrate 
numai în registrul superior nu trimit la acest ciclu”. În dreptul exonartexului se deslusesc încă 
scene din Viaţa Sf. Antonie cel Mare, unul dintre întemeietorii monahismului, model pentru 
adevăratul călugăr. 

Pe peretele de vest, sub registrul Îngerilor, a fost pictată Viaţa Sf. Nicolae, patronul 
bisericii. În ansamblurile din timpul lui Ştefan cel Mare, ciclul vieţii sfântului patron al lăcaşului 
se găsea în pronaos. Aici, ştiindu-se exact că biserica va fi pictată şi la exterior, ciclul a trecut pe 
faţada opusă altarului, la loc de cinste. Pictura este însă în întregime deteriorată, numai împărțirea 
în scene şi denumirea celor din primul registru putând fi parțial desluşite. 

S-a discutat mult despre mesajul acestui program atât de complex. Sorin Ulea a încercat să 
demonstreze unicitatea mesajului său, afirmând componenta laic-politică a acestuia transmisă cu 
mijloacele limbajului religios: lupta antiotomană a Moldovei şi solicitarea protecţiei divine asupra 
țării amenințate, aşa cum în vechime prin rugăciuni adresate lui Hristos şi Fecioarei, oraşul 
Constantinopol a fost salvat de págáni??. Pe de altă parte, Vasile Drăguţ”, fără a contesta acest 
mesaj, a cărui semnificaţie o restrânge la Imnul Acatist şi posibil la Rugăciunea Tuturor Sfinților, 
vede în prezenţa masivă a acestora din urmă, în acest ciclu, ca şi în Viețile individuale ale Sfinţilor 
patroni ai bisericilor, un răspuns dat de Moldova unui alt pericol iminent al momentului, cel 
reprezentat de protestantism, care contesta atât cultul Maicii Domnului şi pe cel al Sfinților, cât şi 
cultul imaginilor sacre. Această opinie din urmă este mai nuanţată, înglobând mai bine sensul 
miltant al întregului program exterior, căruia i se integrează mai bine şi scenele moralizatoare. O 


ultimă serie de interpretări, datorate lui Sorin Dumitrescu, tinde să demonteze toate eşafodajele 


26 Sorin Ulea, Originea şi semnificaţia ideologică a picturii exterioare moldoveneşti, (II), în Studii şi Cercetări de 
Istoria Artei. Seria Artă Plastică, Vol. 19, 1972, p. 50 - 51. 

27 Constantin Ciobanu, Le cycle de la « Prédication des Apótres » dans la peinture de l'église de l'Annonciation de 
la Vierge au monastère de Moldovița, in RRHA. BA, 2013, p. 39, nota 1. 

?$ Sorin Ulea, La peinture extérieure moldave: où, quand et comment est-elle apparue?, în Revue Roumaine d'Histoire, 
Bucureşti, 1984, nr. 4, p. 285 — 311. 

% Vasile Drăguţ, De nouveau sur les peintures murales extérieures de Moldavie. Considérations historiques et 
iconografiques, in Revue Roumaine d'Histoire, Bucuresti, 1987, nr. 1-2, p. 49 - 84. 

anterioare, punând în centrul demonstraţiei tema Judecăţii de apoi, de la Voroneţ, considerată a fi 
ilustrarea Viziunii Sf. Nifon, Episcopul Constantianei (sec. IV), legată de autor în chip nemijlocit 
de decorația absidelor, cea considerată a fi secvenţa următoare din Vesnicie, Ospáful ceresc al 
aleşilor lui Dumnezeu“. De observat că, la Probota acesată vastă temă a fost pictată în exonartex, 
pe peretele de est, deci cá nu mai este posibilă legătura directă cu „Ospăţul Ceresc” de la exteriorul 
absidelor. 

În lipsa unor informaţii de epocă şi până la descoperirea dovezilor care să ateste circulaţia 
anumitor texte, ne aflăm încă pe tărâmul ipotezelor ingenios construite, dar cu o credibilitate 
limitată în lipsa mărturiilor peremptorii care să le susțină. 

Nu ştim nici cine a fost initaitorul acestui vast program iconografic interior şi exterior de 
la Probota. O ipoteză ar sugera persoana lui Grigorie Roşca, ctitorul spiritual al Probotei, vărul lui 
Petru Rareş, egumenul mănăstirii şi viitor mitropolit al Moldovei. Imaginea sa pictată în picioare, 
într-o ramă cu arcadă, plasată imediat la dreapta intrării sub pisania surmontată de o Deisis, 
înconjurată de Imnul Acatist, pare o semnătură de paternitate, pe care coerenţa întregului program 
pictat, interior şi exterior, ar fi în măsură să o susţină [Fig. 30]. Aşa cum afirmam mai sus, pentru 
pictura interioară, circumscrisă unui program canonic definit în liniile sale esențiale încă în timpul 
lui Ştefan cel Mare pentru altar şi naos si partial pentru pronaos, diferenţele dintre subiectele 
selectate, care nu sunt dictate numai de structura spaţială şi de dimensiunile bisericii şi nu se reduc 
numai la detalii atribuibile echipelor diferite de zugravi, inidică prezența unui teolog redutabil, 
capabil să solicite transpunerea în imagni a unui întreg „manual vizual” al învăţăturii Bisericii, de 
la ierarhia cerească la întrupare, de la Jerfa lui Hristos la cea a mucenicilor şi la modelul de urmat 
al adeváratilor călugări. În mod necesar se crea o colaborare între iconograf şi zugravul principal 
cel puţin. Lucrul este valabil şi pentru celelalte ansambluri murale contemporane, putând observa 
astăzi că, în Moldova de nord, în mod cert, lucrau în paralel cel puţin patru - sau chiar şase - 
echipe de zugravi care au pictat interioare şi exterioare la Dobrovăț şi la Hârlău, la Sf. Gheorghe 
din Suceava, la Probota, la Humor şi la Baia, la Moldoviţa, la Sf. Dumitru din Suceava şi la 
Coşula, la care se pot detecta elemente comune care ţin de spiritul epocii, anumite trăsturi stilistice 


care ar putea sugera prezenţa aceluiaşi zugrav în mai multe echipe, deci o anume circulație în 


30 Sorin Dumitrescu, Chivotele lui Petru Rareş şi modelul lor ceresc, Bucureşti, Editura Anastasia, 2001. 

interiorul unui grup de persoane care practică aceeaşi meserie, căci în lipsa documentelor, nu 
putem vorbi de bresle. 

Observațiile prilejuite de recentele lucrări de restaurare deschid o pagină nouă în istoria 
picturilor murale interioare şi exterioare din vremea lui Petru Rareş, iar Probota - primul ansamblu 
redescoperit şi, în interior, întregime păstrat în excelente condiţii - este o piesă-cheie nu doar în 
aflarea de noi date şi fapte, care se pretează la interpretări, ci şi la aducerea la lumină a unor noi 


valori şi frumuseți. 

